Document ID: 32007R0723

РЕГЛАМЕНТ (ЕО, ЕВРАТОМ) № 723/2007 НА СЪВЕТА
от 18 юни 2007 година
за адаптиране на корекционните коефициенти за заплатите на длъжностните лица и другите служители на Европейските общности
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Протокола за привилегиите и имунитетите на Европейските общности, и по-специално член 13 от него,
като взе предвид Правилника за длъжностните лица на Европейските общности и Условията за работа на другите служители на Европейските общности, според посоченото в Регламент (ЕИО, Евратом, ЕОВС) № 259/68 (1) на Съвета, и по-специално членове 63, 64 и член 65, параграф 2 от Правилника за длъжностните лица и приложения VII и XI към него, както и член 20, първи параграф, член 64 и член 92 от Условията за работа на другите служители,
като взе предвид предложението на Комисията,
като има предвид, че:
Имаше значително увеличение на издръжката на живота в Естония в периода от юни до декември 2006 г. и корекционните коефициенти, прилагани за заплатите на длъжностните лица и другите служители, следва да бъдат адаптирани,
ПРИЕ НАСТОЯЩИЯ РЕГЛАМЕНТ:
Член 1
Считано от 1 януари 2007 г. приложимият корекционен коефициент в съответствие с член 64 от Правилника за длъжностните лица за заплатите на длъжностните лица и другите служители, наети в държавата, посочена по-долу, е, както следва:
-
Естония 83,4.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 18 юни 2007 година.

Labels: 10
9
18
15